

 **Gradsko vijeće *P R I J E D L O G***

KLASA:612-05/20-01/01

URBROJ:2186/18-02/1-20-1

Ludbreg, 28. prosinca 2020. g.

Na temelju članka 35. Zakona o vlasništvu i drugim stvarnim pravima („Narodne novine“ br. 91/96,68/98,137/99,22/00,73/00,114/01,79/06,141/06,146/08,38/09,

153/09,143/12,152/14), članka 96. Zakona o zaštiti i očuvanju kulturnih dobara („Narodne novine“ br. 69/99,151/03, 157/03, 100/04, 87/09, 88/10,61/11,25/12,

136/12, 157/13, 152/14, 98/15, 44/17, 90/18, 32/20, 62/20), članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17-pročišćeni tekst i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) Gradsko vijeće Grada Ludbrega na 27. sjednici održanoj dana 28. prosinca 2020. g., donosi

**O D L U K U**

**O DAVANJU NA UPRAVLJANJE**

**ARHEOLOŠKOG PARKA „IOVIA“ LUDBREG**

**Članak 1.**

Ovom Odlukom određuje se nositelj prava korištenja te se utvrđuje način upravljanja, zaštite i očuvanja Arheološkog parka „IOVIA“ Ludbreg.

**Članak 2.**

 Centru za kulturu i informiranje Dragutin Novak Ludbreg – Muzeju grada Ludbrega kao ustrojstvenoj jedinici Centra daje se na upravljanje, čuvanje, održavanje i zaštitu:

* ARHEOLOŠKI PARK „IOVIA“ LUDBREG, Ludbreg, Trg Svetog Trojstva 25

 /čk.br.1375 upisana u zk.ul.br.923 k.o. Ludbreg/.

**Članak 3.**

 Utvrđuje se da je predmetno kulturno dobro iz članka 2. ove Odluke rezultat provedbe projekta „Unapređenje kontinentalnog turizma turističkom valorizacijom povijesno kulturne baštine Grada Ludbrega“ financiranog bespovratnim sredstvima europskih strukturnih i investicijskih fondova u financijskom razdoblju 2014.-2020.

**Članak 4**

 Upravne i stručne poslove zaštite i očuvanja kulturnog dobra iz članka 2. Ove Odluke nadzire Ministarstvo kulture, Uprava za zaštitu kulturne baštine, Konzervatorski odjel Varaždin, a sukladno odredbama članka 78.st.1. Zakona o zaštiti i očuvanju kulturnih dobara.

**Članak 5.**

 Poslove očuvanja, stručnog redovitog održavanja, korištenja i prezentacije kulturnog dobra iz članka 2. ove Odluke Centar, odnosno Muzej grada Ludbrega će obavljati u okviru svoje djelatnosti, sukladno odredbama članka 20. Zakona o zaštiti i očuvanju kulturnih dobara.

 U obavljanju poslova iz stavka 1. ovoga članka Centar odnosno Muzej grada Ludbrega dužan se pridržavati Posebnih i općih uvjeta Ugovora o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. sklopljenog 24.08.2017. godine između Upravljačkog tijela-Ministarstva regionalnog razvoja i fondova Europske unije, Posredničkog tijela razine 2 – Središnje agencije za financiranje i ugovaranje programa i projekta Europske unije i Korisnika – Grada Ludbrega.

**Članak 6.**

 Centar odnosno Muzej grada Ludbrega dužan je u obavljanju poslova iz prethodnog članka voditi računa da zemljište, zgrada i oprema, odnosno rezultati projekta financirani iz proračuna Projekta ostaju neizmijenjeni u odnosu na namjenu definiranu Ugovorom u razdoblju od najmanje pet godine nakon isteka razdoblja provedbe Projekta kao i trajnost financiranog projekta tijekom pet godina nakon završetka provedbe.

 Centar odnosno Muzej grada Ludbrega je obvezan koristiti imovinu nabavljenu u okviru projekta isključivo za potrebe projekta i ostvarivanje projektnih rezultata.

**Članak 7.**

 Ovlašćuje se gradonačelnik Grada Ludbrega za sklapanje Ugovora o davanju na upravljanje Arheološkog parka „IOVIA“ Ludbreg sukladno ovoj Odluci te donošenje akata koji iz nje proizlaze.

**Članak 8.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskog vijeća

 Antun Šimić

**O B R A Z L O Ž E NJ E**

Arheološki park „IOVIA“ Ludbreg, Trg Svetog Trojstva 25 /čk.br. 1375 upisana u zk.ul.br. 923 k.o. Ludbreg) rezultat je provedbe projekta „Unapređenje kontinentalnog turizma turističkom valorizacijom povijesno kulturne baštine Grada Ludbrega“ financiranog bespovratnim sredstvima europskih strukturnih i investicijskih fondova u financijskom razdoblju 2014.-2020. godine. Predmetna nekretnina u vlasništvu je Grada Ludbrega te ima svojstvo kulturnog dobra temeljem pravomoćnog Rješenja Ministarstva kulture, Uprave za zaštitu kulturne baštine KLASA:UP/I-612-08/18-06/0005, URBROJ:532-04-01-03-02/2-18-1 od 25.01.2018. godine.

 Člankom 20. Zakona o zaštiti i očuvanju kulturnih dobara propisano je da je vlasnik kulturnog dobra obvezan postupati s kulturnim dobrom s dužnom pažnjom, osobito ga čuvati i redovito održavati, provoditi mjere zaštite, dopustiti stručna i znanstvena istraživanja, tehnička i druga snimanja, kao i provedbu mjera tehničke zaštite, omogućiti dostupnost kulturnog dobra javnosti te izvršavati sve druge obveze propisane Zakonom i drugim propisima.

 Člankom 96. istoga Zakona propisano je da Grad može za upravljanje kulturnim dobrom i za provođenje mjera zaštite i očuvanje kulturnih dobara osnivati ustanove ili te poslove povjeriti drugoj pravnoj osobi.

 S obzirom da je Grad Ludbreg osnivač ustanove – Centra za kulturu i informiranje Dragutin Novak Ludbreg u sklopu kojega je ustrojstvena jedinica Muzej grada Ludbrega te da između ostalih ima registriranu i „djelatnost muzeja“ i „rad povijesnih mjesta i građevina te sličnih zanimljivosti za posjetitelje“ ovom Odlukom predlaže se da se gore opisana nekretnina – Arheološki park „IOVIA“ Ludbreg daje na upravljanje Centru za kulturu i informiranje Dragutin Novak Ludbreg – Muzeju grada Ludbrega.

 Temeljem ove Odluke sklopiti će se posebni ugovor kojim će se detaljnije urediti način upravljanja, zaštite i očuvanja, a za čije sklapanje se ovlašćuje Gradonačelnik Grada Ludbrega.

 Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.